open-index/open-wikipedia-markdown huggingface dataset:
Limenio

**Limenio** (en grego: Λιμένιος), nado e finado no século -II, foi un músico ateniense e o creador do Segundo Himno Délfico  no -128.
## Traxectoria 
Era un intérprete da κιθάρα (*kithāra*) e como tal participou na *Pitaida* (a embaixada litúrxica ao centro de culto de Apolo Pitio en Delfos). Foi solicitado no seu tempo para pertencer a un dos gremios dos artistas de Dioniso.
## Véxase tamén 
### Bibliografía 
* Warren Anderson e Thomas J. Mathiesen: entrada “Limenius” no Novo Dicionario ***Grove*** *de Música e Músicos*, editado por Stanley Sadie e John Tyrrell, ed. Macmillan, Londres, segunda edición, 2001. 
* Annie Bélis: conferencia “Un proposito degli ‘Inni delfici’ anuncio Apolo”, na convención La musica in Grecia: convegno internazionale su la musica greca antica (1985: Urbino), editada por Bruno Gentili, Roberto Pretagostini, e Andrew Barker, col. Storia e Società. ed. Laterza, Roma-Bari, 1988. ISBN 88-420-3302-2.
* Egert Pöhlmann e Martin L. West: Documents of Ancient Greek Music: The Extant Melodies and Fragments, ed. Clarendon, Oxford, 2001. ISBN 0-19-815223-X.
Goražde, zona segura

***Goražde, zona segura: a guerra na Bosnia Oriental 1992-95*** (en ) é un libro xornalístico de banda deseñada escrito por Joe Sacco que foi publicado no ano 2000. Premio Will Eisner á mellor novela gráfica orixinal en 2001. Conta o asedio ó enclave de Goražde, zona segura designada pola ONU durante a guerra de Bosnia ó tempo que describe anacos dos bosníacos coas que se atopou ó longo das súas viaxes, realizadas entre 1995 e 1996.

Foi traducido ó galego por Rafael Rodríguez Salgueiro e foi publicado pola Rinoceronte Editora no ano 2013.

## Notas
Bilady, Bilady, Bilady

**Bilādī, laki Ḥubbī wa Fūʾādī** (en ) é o himno nacional de Exipto, composto por Sayed Darwish e escrito por Muhammad Yunis al-Qadi. Foi adoptado oficialmente no ano 1979.

## Letra 
## Notas
Mustafa Madbuli

**Mustafa Kamal Madbuli** (en ), nado no Cairo o 28 de abril de 1966, é o actual primeiro ministro de Exipto. Foi nomeado polo presidente Abdul Fatah al-Sisi para suceder a Xarif Ismail trala súa renuncia. Madbuli tamén serviu no goberno como Ministro de Vivenda e Servizos Públicos Urbanos e tamén brevemente como Primeiro Ministro Interino.

## Traxectoria 
Madbuli graduouse na Universidade do Cairo, recibindo un mestrado e un PhD da facultade de enxeñaría en 1988 e 1997 respectivamente. Dende setembro de 2009 até novembro de 2011 foi o Presidente da Autoridade Xeral de Planificación Urbana do Ministerio de Vivenda, Servizos Públicos e Desenvolvemento Urbano; tamén foi director executivo do Instituto de Capacitación e Estudos Urbanos no Centro de Investigación de Vivenda e Construción do Ministerio de Vivenda. Dende novembro de 2012 até febreiro de 2014, foi o director rexional para os países árabes no Programa de Asentamentos Humanos das Nacións Unidas. En marzo de 2014 foi nomeado Ministro de Vivenda polo primeiro ministro Ibrahim Mahlab, posto que seguiu ocupando despois do nomeamento de Xarif Ismail como primeiro ministro en setembro de 2015. Durante o seu mandato como ministro de vivenda, o proxecto de "millóns de Casas"  iniciado polo anterior Ministro de Vivenda Mohamed Fathy al-Barade concretouse, sendo un dos principais proxectos nacionais que entrou en vigor no goberno do presidente Abdul Fatah al-Sisi. Por razóns políticas e sociais, o proxecto, que foi suxerido por Baradie en 2011, detívose durante a era da irmandade musulmá, e entrou en vigor novamente cando Madbuli volveu ó cargo.  En novembro de 2017, Madbuli foi nomeado primeiro ministro interino despois da partida do presidente Sherif Ismail a Alemaña para recibir tratamento médico.

### Primeiro ministro de Exipto 
O 7 de xuño de 2018, o presidente al-Sisi nomea a Madbuli como Primeiro Ministro, sucedendo a Xarif Ismail. O 9 de xuño, o primeiro ministro Madbuli reorganizou o gabinete exipcio e substituíu a oito ministros, entre eles o Ministro de Antigüidades Khaled Al-Anany, o Ministro de Recursos Humanos Mohamed Saafan, o Ministro de Rego Mohamed Abdel Aty, o Ministro de Saúde Ahmed Emaddin e o Ministro de Agricultura Abdel Moniem al-Banna e o Ministro de Educación Superior, Khaled Abdel Ghaffar. O 10 de xuño, revelouse que oito mulleres servirían no seu gabinete, rompendo o número marca da administración anterior de seis. A lista final de candidatos para postos ministeriais inclúe a Assem El-Gazar como ministra de vivenda; Ala Zayed como ministra de saúde; Yasmeen Fouad como ministro de medio ambiente; Mohamed Eissa como ministro da man de obra; Amr Nassar como ministro de comercio e industria; Magdy Abo El-Ela como ministra de xustiza, Ala El-Khatib ou Ashraf Sobhy como ministra de Mocidade e deportes; Mahmoud Shaarawy como ministro de estado para o desenvolvemento local; e Mohamed Moiet como novo ministro de finanzas.

## Notas
Cona Creek

**Cona Creek** é unha aldea da rexión de Central Highlands, en Queensland (Australia). Segundo o censo en 2016 tiña 83 habitantes.

## Xeografía 
O rego do mesmo nome nace en Carnarvon Park e diríxese cara a Wealwandangie, entrando en Cona Creek desde o sueste e cruza a localidade cara ao noroeste en dirección Lochington-Minerva).
A estrada Dawson Developmental Road pasa a carón da poboación desde o norte (Minerva) ao oeste (Nandowrie).

## Notas
España Nueva (Madrid)

***España Nueva***,  foi un xornal que se editou en Madrid entre 1906 e 1921.

## Historia e características 
Órgano de Unión Republicana. Dirixido por Rodrigo Soriano Barroetea-Aldamar. En 1911 logo de que a redacción se declarase en folga contra o xerente Arturo Soriano, unha parte dos seus redactores creou *España Libre*. Sostivo polémicas con *El Radical* pola inimizade persoal e política manifesta co seu director Alejandro Lerroux.

## Notas
Campionato Mundial de Motocrós

O **Campionato Mundial de Motocrós** é a máxima competición mundial de carreiras de motocrós. Celébrase dende 1957 e está organizado pola Federación Internacional de Motociclismo (FIM). Actualmente está dividida en dúas categorías: **MXGP** (antes chamada **MX1**) e **MX2**.

Conta con 18 probas, comezando habitualmente en marzo e rematando en setembro.

## Historia 
O Campionato Mundial de Motocrós foi inaugurado en 1957 utilizando motos de 500 cc de cilindrada. En 1962 engadiuse unha categoría de 250 cc e en 1975, unha de 125 cc. Antes de 1957, o campionato era coñecido como Campionato Europeo.

En 2002, a FIM mudou as cilindradas para reflectir os avances tecnolóxicos do momento e como movemento cara aos motores de catro tempos, máis sostibles con respecto ao medio ambiente. A nova categoría MX1 converteuse na categoría raíña, permitindo motores de dous tempos de até 250cc e motores de catro tempos de até 450 cc.

A duración de cada carreira é de 30 minutos máis 2 voltas, con dúas carreiras por cada rolda.

## Campións mundiais por ano 
*Nota: o fondo rosa indica Campionato europeo só.*

## Campionatos mundiais por nacionalidade 
### Resumo 
### 500cc / MX3 
### 250cc / MX1 / MXGP
### 125cc / MX2 
### Mulleres 
Sen os Campionatos europeos. Última actualización: 10 de marzo de 2024

Última actualización: 10 de marzo de 2024

## Táboa de medallas 
### Táboa de medallas (masculino) 
Última actualización: 10 de marzo de 2024.

### Táboa de medallas (feminino) 
Última actualización: 10 de marzo de 2024.

## Pilotos con máis GP gañados 
Última actualización: 13 de novembro de 2021.

## Nacións dos Grandes Premios 
Países que albergaron algún Gran Premio até a tempada 2019.

Os países en letra grosa albergan actualmente un Gran Premio.

* '***
* ****
* 
* 
* ****
* 
* 
* 
* 
* 
* ****
* 
* 
* 
* 
*  
* 
* 
* ****
* 
*  
* 

* ****
* 
* ****
* ****
* 
* 
* ****
* 
* ****
* ****
* ****
* 
* ****
* 
* ****
*  
* 
* 
* ***'
* 
* 
* 

## Notas 
## Véxase tamén 
### Outros artigos
*Campionato AMA de Motocrós
*Campionato AMA de Supercrós

### Ligazóns externas 
* Sitio web oficial
Louise Mack

**Marie Louise Hamilton Mack**, nada en Hobart (Tasmania) o 10 de outubro de 1870 e finada en Mosmano 23 de novembro de 1935, foi unha xornalista e escritora australiana.

## Traxectoria
Foi filla de Hans Hamilton Mack, ministro wesleyano que foi trasladándose coa familia dun estado a outro por mor do seu traballo. Fixo os estudos secundarios no Sydney Girls High School, onde coñeceu Ethel Turner.

En 1896 publicou a súa primeira novela, e entre 1898 e 1901 escribió "A Woman's Letter" en *The Bulletin*. En 1901 publicou a súa única colección de poesía. Viaxou por Inglaterra e Europa. O estoupido da primeira guerra mundial coincidiulle en Bélxica. Traballou como correspondente de guerra para as publicacións londinienses *Evening News* e *Daily Mail*. Foi testemuña da invasión alemá de Anveres, e en 1915 publicou ''A Woman's Experiences in the Great War*.
En 1916 regresou a Australia, onde deu unha serie de conferencias sobre as súas experiencias de guerra. Escribió con frecuencia para *The Sydney Morning Herald*, o *Bulletin* e outros periódicos e revistas.

## Vida persoal
O 8 de xaneiro de 1896 casou coa avogado dublinense John Percy Creed, finado en 1914. O 1 de setembro de 1924 casou con Allen Illingworth Leyland, finado en 1932.

## Obra 
### Novelas 
* *The World is Round* (1896)
* *Teens: A Story of Australian School Girls* (1897)
* *Girls Together* (1898)
* *An Australian Girl in London* (1902)
* *Children of the Sun* (1904)
* *The Red Rose of a Summer* (1909)
* *Theodora's Husband* (1909)
* *In a White Palace* (1910)
* *The Romance of a Woman of Thirty* (1911)
* *Wife to Peter* (1911)
* *Attraction* (1913)
* *The Marriage of Edward* (1913)
* *The House of Daffodils* (1914)
* *The Music Makers: the love story of a woman composer* (1914)
* *Teens Triumphant* (1933)
* *Maiden's Prayer* (1934)

### Colección de poesía 
* *Dreams in Flower* (1901)

### Poemas 
* "Manly Lagoon" (1893)
* "Of a Wild White Bird" (1895)
* "An Easter Song" (1897)
* "Before Exile" (1901)
* "To Sydney" (1901)

### Autobiografía 
**A Woman's Experiences in the Great War'' (1915)

## Notas 
## Véxase tamén
### Ligazóns externas
* Diccionario de Biografías de Australia
*
Bunty Avieson

**Carolyn "Bunty" Avieson** é unha xornalista, escritora e profesora australiana. Vive en Sydney.

## Traxectoria
É filla do xornalista e escrutor John Avieson. Diplomada en Xornalismo e cun mestrado en Filosofía. Na década de 1990 foi directora editorial das revistas ''Woman's Day* e *New Idea*. entre 2008 e 2009 traballou como consultora no xornal *Bhutan Observer*, fundado en parte polo Programa de Desenvolvemento das Nacións Unidas, e asesourou a Journalists Without Borders, Asia Pacific Desk.

Publicou tres novelas, un relato e un libro de viaxes. Foi traducida ao xaponés, alemán e tai. Recibiu en dúas ocasión so premio Ned Kelly Crime Writing.
É parella do produtor Mal Watson,. Teñen unha filla, Kathryn.

## Obra
### Novelas
* *Apartment 255* (2002)
* *The Affair* (2003)
* *The Wrong Door* (2004) 
* *Once You Know* (2005)

### Libro de viaxes
* *Baby in a Backpack Through Bhutan* (2004)
* *The Dragon Finds Its Voice* (2013)

### Guión
* *A Story from Bhutan: The Making of "Travellers & Magicians"'' (2004)

## Notas
## Véxase tamén
### Ligazóns externas
* Bunty Avieson website
* Ned Kelly Awards
Transversalización de xénero

**Transversalización de xénero**, ***Mainstreaming*** ou **Enfoque Integrado de Xénero** é un concepto de política pública que consiste en avaliar as diferentes implicacións de calquera acción política sobre as mulleres e os homes, o que inclúe a lexislación e programas de calquera área ou ámbito. A transversalización ofrece unha abordaxe pluralista que valora a diversidade entre os homes e as mulleres. O concepto de transversalización de xénero foi inicialmente proposto durante a Terceira conferencia mundial sobre mulleres en Nairobi, Kenya. A idea foi impulsada pola comunidade de desenvolvemento da Organización das Nacións Unidas e foi formalmente definida en 1995, na Cuarta Conferencia Mundial sobre Mulleres en Beijing, China. Esta idea tamén foi citada no documento que resultou da conferencia, a chamada "Plataforma de Acción de Beijing".

## Notas
CRRES

**CRRES**, acrónimo de *Combined Release and Radiation Effects Satellite* é un satélite artificial da Forza Aérea dos Estados Unidos lanzado o 25 de xullo de 1990 mediante un foguete Atlas I desde Cabo Cañaveral para estudar a magnetosfera terrestre.

## Características 
CRRES é un satélite do Programa de Probas Espaciais da Forza Aérea dos Estados Unidos lanzado coa finalidade de estudar os campos, partículas e o plasma da magnetosfera terrestre.

O satélite ten unha masa de 4383&nbsp;kg e forma de prisma octogonal de 1 m de altura e 3 m entre caras opostas. Estabilizábase mediante xiro a 2,2 r.p.m., co eixo de xiro no plano da eclíptica. O satélite estaba dotado de oito compartimentos, catro con contedores con substancias químicas que ao ser liberadas permitían estudar as propiedades da magnetosfera e as outras catro contendo experimentos, como SPACERAD.

CRRES foi inxectado nunha órbita de transferencia xeoestacionaria na que permaneceu durante toda a súa misión, calculada inicialmente en tres anos. O satélite liberou substancias químicas ao espazo durante o amencer e o ocaso ao seu paso polo perixeo que foron seguidas mediante instrumentos ópticos e radar desde terra, medindo o seu movemento e expansión ó longo das liñas do campo magnético terrestre.

CRRES foi deseñado orixinalmente para ser lanzado por un transbordador espacial, pero o accidente do transbordador espacial Challenger fixo que se acabara lanzando nun Atlas I. O contacto co satélite foi perdido o 12 de outubro de 1991, antes de finalizar a súa misión nominal, posiblemente debido ao fallo dunha batería a bordo.

## Notas 
## Véxase tamén
As Dúas Torres

***As Dúas Torres*** (en ) é o segundo volume da novela de fantasía de J. R. R. Tolkien *O Señor dos Aneis*. É precedido por *A Irmandade do Anel* e foi continuado por *O Regreso do Rei*.

A obra foi traducida ó galego por Moisés Barcia Rodríguez como parte da triloxía e publicada pola editorial Edicións Xerais no ano 2001.

## Notas
Monstro pequeno di non!

***Monstro pequeno di non!*** (en ) é un libro infantil escrito e ilustrado por Áslaug Jónsdóttir, xunto con Kalle Güettler e Rakel Helmsdal e publicado orixinalmente no ano 2004. *Monstro pequeno di non!* é o primeiro libro de "Monstro Pequeno e Monstro Grande".

Foi traducido ó galego polo equipo de Sushi Books e publicado por este selo editorial de Rinoceronte Editora no ano 2014.

## Notas
Quero peixe!

***Quero peixe!*** (en ) é un libro infantil escrito e ilustrado por Áslaug Jónsdóttir publicado orixinalmente no ano 2007.

Foi traducido ó galego por Lawrence Schimel (coa colaboración de Henrique Alvarellos) e foi publicado por Alvarellos Editora no ano 2019.

## Notas
La Comadre

***La Comadre*** foi un semanario editado en Santiago de Compostela entre 1902 e 1904.
## Historia e características 
Semanario joco-serio que apareceu en novembro de 1902. Naceu co propósito de combater o semanario *El Sol*. Dirixido por Bernardo Martínez, publicábase os domingos. Deixou de publicarse e volveu aparecer a principios de xaneiro de 1904. Entre os seus redactores figurou Juan Barral ata finais de xaneiro de 1904. Cesou a súa publicación no verán de 1904.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
Juan Téllez López

**Juan Téllez López**, nado en Madrid o 9 de outubro de 1878 e finado na mesma cidade o 1 de xullo de 1915, foi un veterinario, escritor e xornalista español.

## Traxectoria 
Fillo de Juan Téllez Vicén, Estudou no Instituto San Isidro e despois na Escola de Veterinaria de Madrid. En 1900 foi nomeado catedrático de Fisioloxía, Hixiene, Mecánica animal, Aplomos, Pelos e Modos de Criticar da Escola de Veterinaria de Santiago de Compostela, permanecendo no posto até 1904, cando ingresou no Corpo de Veterinaria Militar. Foi director de *La Verterinaria Escolar* (1901), *Ciencia y Arte* (1902) e *Revista Veterinaria* (1903). Colaborou en *La Idea Moderna*. Autor de *Enciclopedia de cultura general*, publicou tamén diversas obras de carácter literario como *Mater admirabilis* (en El Cuento Semanal), *Cuentos para Mimí*, *De espaldas al sol*, e a súa novela póstuma *Vidas sin vida*.
## Vida persoal 
Casou en Madrid con María Cavida Marqués en 1901.
## Notas 
## Véxase tamén 
### Bibliografía 
* 
*
O poder de Amabel

***O poder de Amabel*** é un libro infantil escrito por Érica Esmorís e publicado por Sushi Books, selo editorial de Rinoceronte Editora no ano 2013. No 2015, *O poder de Amabel* foi adaptada ó teatro pola compañía Pérez&Fernández, nun espectáculo de monicreques con dirección de Xosé Leis e Victoria Pérez.

A novela conta con versións traducidas ó castelán, ó catalán e ó éuscaro.

## Sinopse 
Amabel é unha nena cuxa familia é moi especial, xa que tódolos seus membros teñen superpoderes. Porén, Amabel aínda non sabe cal é a súa grande habilidade.

## Notas
Xildas (novela)

***Xildas*** é unha novela infantil escrita por Antonio Manuel Fraga que foi publicada por Sushi Books, selo editorial de Rinoceronte Editora, no ano 2013.

A novela conta con versións traducidas ó castelán, ó catalán e ó éuscaro.

## Sinopse 
Ambientado na vila mariñeira e ficticia de Sesgaña, conta a historia dunha rapaza de nove anos chamada Catuxa. Un día, Catuxa atópase cun trasno chamado Xildas, e xunto cos seus amigos terá que buscarlle un novo fogar.

## Notas
Áslaug Jónsdóttir

**Áslaug Jónsdóttir**, nada en Borgarfjarðarsýsla o 31 de marzo de 1963, é unha escritora islandesa de literatura infantil, así como ilustradora e escritora de obras de teatro.

## Traxectoria 
Medrou preto de Borgarfjörður, no oeste de Islandia, e despois asistiu ó Menntaskólinn við Hamrahlíð en Reiquiavik. Posteriormente estudou en Copenhagen, Dinamarca, na Skolen for Brugskunst.

### Carreira 
Publicou o seu primeiro libro infantil de ilustracións en 1990. O seu traballo máis recente inclúe a colaboración das tamén autoras Kalle Guettler (sueca) e Rakel Heimisdal (feroesa) nunha serie de libros de "Monstros" publicados orixinalmente en islandés, sueco e feroés, comezando con *Nei! sagði litla skrímslið* (traducido ó galego en 2014 co título *Monstro pequeno di non!*) en 2004.

## Obras 
* *Gullfjöðrin* (1990)
* *Fjölleikasýning Ástu* (1991)
* *Stjörnusiglingin – Ævintýri Friðmundar vitavarðar* (1991)
* *Á bak við hús – Vísur Önnu* (1993)
* *Einu sinni var raunamæddur risi* (1995)
* *Prakkarasaga* (1996, escrito xunto con Sigurborg Stefánsdóttir)
* *Sex ævintýri* (1998)
* *Eggið* (2003)
* *Unugata* (2003)
* *Monstro pequeno di non!* (*Nei! sagði litla skrímslið*, 2004). Traducido ó galego no 2014 por Sushi Books.
* *Gott kvöld* (2005)
* *Os monstros grandes non choran* (*Stór skrímsl gráta ikki*, 2006, escrito xunto con Kalle Güettler e Rakel Helmsdal). Traducido ó galego no 2014 por Sushi Books.
* *Quero peixe!* (*Ég vil fisk!*, 2007). Traducido ó galego no 2019 por Alvarellos Editora.
* *Monstros na escuridade* (*Skrímsli í myrkrinu*, 2007, escrito xunto con Kalle Güettler e Rakel Helmsdal). Traducido ó galego no 2017 por Sushi Books.
* *Ég heiti Grímar* (2008)
* *Gripe monstruosa* (*Skrímslapest*, 2008, escrito xunto con Kalle Güettler e Rakel Helmsdal). Traducido ó galego por Sushi Books.
* *Skrímsli í heimsókn* (2009, escrito xunto con Kalle Güettler e Rakel Helmsdal)
* *Skrímsli á toppnum* (2010, escrito xunto con Kalle Güettler e Rakel Helmsdal)
* *Skrímslaerjur* (2012, escrito xunto con Kalle Güettler e Rakel Helmsdal)
* *Skrímslakisi* (2014, escrito xunto con Kalle Güettler e Rakel Helmsdal)
* *Skrímsli í vanda* (2017, escrito xunto con Kalle Güettler e Rakel Helmsdal)

## Notas 
## Véxase tamén 
### Ligazóns externas 
* Páxina oficial
Otto é un rinoceronte

***Otto é un rinoceronte*** (en ) é unha novela infantil escrita por Ole Lund Kirkegaard que foi orixinalmente publicada en 1972. A novela foi adaptada a un filme homónimo estreado no ano 1983, e nun filme de animación estreado no ano 2013.

Foi traducida ó galego por Sara Alonso Pimentel e publicada por Alfaguara en 1989.

## Notas
Onde viven os monstros

***Onde viven os monstros*** (en ) é un libro infantil de ilustracións obra do escritor e ilustrador estadounidense Maurice Sendak, orixinalmente publicado por Harper & Row en 1963. O libro foi adaptado en numerosas ocasións a diferentes medios, incluíndo unha curtametraxe animada en 1973 (que foi actualizada en 1988); unha ópera de 1980 ou filme homónimo de 2009 dirixido por Spike Jonze. No ano 2009, o libro vendera máis de 19 millóns de copias en todo o mundo, dos cales 10 millóns corresponden a exemplares vendidos nos Estados Unidos de América. Sendak gañou a Medalla Caldecott anual dos bilbiotecarios infantís en 1964, que recoñeceron *Onde viven os monstros* como o "máis distinguido libro de ilustracións estadounidense para nenos" do ano anterior.

Foi traducida ó galego por Xosé Manuel González Barreiro e publicada por Kalandraka no ano 2000.

## Notas 
## Véxase tamén 
### Outros artigos 
* *Onde viven os monstros*, filme de 2009 dirixido por Spike Jonze.
A aventura de Hodia de Piort

***A aventura de Hodia de Piort*** (en ) é un libro infantil de Ole Lund Kirkegaard publicado orixinalmente en 1970. Conta a historia dun rapaz chamado Hodia, que sae á procura de aventuras cunha alfombra voadora. O libro foi adaptado ó cinema en 1985, e a un filme animado en 2017. En 2016, adaptouse nun musical con texto e música do artista dinamarqués Sebastian.

Foi traducido por Moisés Barcia Rodríguez e publicado por Sushi Books, selo editorial de Rinoceronte Editora, no ano 2014.

## Notas
KTM

**KTM AG** (anteriormente **KTM Sportmotorcycle AG**) é un fabricante austríaco de motocicletas e coches deportivos, propiedade de KTM Industries AG e do fabricante indio Bajaj. Formouse en 1992 pero a súa fundación data de principios de 1934. Hoxe, KTM AG é a empresa matriz do Grupo KTM.

KTM é coñecida polas súas motocicletas de montaña (enduro, motocrós e supermoto). Dende finais dos anos 90, expandiu a súa produción a motocicletas de estrada e coches deportivos, principalmente o X-Bow. En 2015, KTM vendeu case tantas motos de estrada como de montaña. A produción do KTM X-Bow comezou en 2007.

Dende 2012, KTM foi o fabricante de motocicletas máis grande de Europa durante catro anos consecutivos. Globalmente, a empresa está entre os fabricantes líderes en motocicletas de montaña. En 2016, KTM vendeu 203,423 vehículos mundialmente.

É o fabricante dominante dos últimos anos no Campionato Mundial de Motocrós.

Ficheiro:KTM X-BOW R (RGB).jpg|KTM X-Inclinar
Ficheiro:KTM X-BOW RR.jpg|X-Inclinar RR
Ficheiro:Geneva MotorShow 2013 - KTM X-bow GT blue front.jpg|X-Inclinar GT

## Notas 
## Ligazóns externas 
* KTM sitio web Internacional
* sitio web de Bicicletas do KTM
Fracción xeográfica

Unha **fracción xeográfica** (en italiano: *frazione geografica*) é unha subdivisión municipal de Italia, correspondente a entidade local menor en galego, que designa un conxunto de casas ou unha pequena localidade, que constitúe dentro dun concello un núcleo de casas relativamente illado da súa sede.

As grandes cidades non adoitan dividirse en fraccións senón en circunscricións (en italiano: circoscrizioni). Tamén existen designacións específicas que cambian segundo a rexión, podendo unha *frazione* chamarse, segundo a rexión, *borgata*, *rione*, *contrada*, etc.

A partir do 19 de xaneiro de 2001 as 19 circunscricións de Roma denomínanse *municipi*, cada un cun presidente de elección directa e unha xunta asesora.

## Países que empregan este termo 
* 
*  (*curazie*)
* 

## Véxase tamén 
### Ligazóns externas 
* Lista das *frazioni* italianas
Dinamita pa' los Pollos

**Dinamita pa los pollos** foi un grupo musical español que naceu a mediados dos oitenta na vila biscaíña de Ortuella.

## Formación 
O grupo formábano Roberto *Capitán mondo* Mata (ex Los *Jefes*), que era o guitarrista e o encargado da maioría das composicións, o cantante Javier Zaitegui –Javi 90– (tamén exmembro de Los Jefes e encargado de facer un fanzine por aquela época chamado *Nervous Breakdown*), Óscar *Wildcat* Calleja, co baixo, Miguel *Tejón* Labanda, á batería, e as *Bloody Marys* nos coros. As *Bloody Marys* eran as irmás Nela e Reyes Torío, e Ana Ayala que abandonou o grupo tras o primeiro disco.

## Carreira 
En 1987, sacan o seu primeiro traballo *Bienvenidos  al gallinero* en formato casete, no selo independente Discos Suicidas. Hoxe en día está totalmente descatalogado.

En 1988 aparece un mini álbum titulado ''No molestes a Pa' cuando está trabajando*, coa compañía GASA, onde rescatan cinco cancións do *Bienvenidos al gallinero*, que son regrabadas e ademais engaden unha versión do coñecido tema The Loco-Motion. Con este disco van ser cada vez máis as persoas que se fixen neles. Neste traballo está o coñecido tema Bourbon.

Así, en 1989, aparece *Purita Dinamita*, producido por Paco Trinidad, un disco que será nunhas semanas disco de ouro, supondo o triunfo para o grupo biscaíño. Temas como Billy Joe, Toro mecánico ou Pandilleros arrasan nas radios converténdoos en clásicos da banda. Nestes primeiros anos o grupo estivo apoiado por Juanra Viles, batería de Duncan Dhu naqueles anos.

*Sin rodeos* será o título do seguinte álbum que aparece en 1990, un disco menos comercial, máis country rock que todos os anteriores, máis tranquilo e máis elaborado. Tamén foi producido por Paco Trinidad, aínda que non tivo tanto éxito como *Purita Dinamita.* Dous anos despois gravaron J*untos y revueltos*, producido por Colin Farley, pero o disco non tivo tanto éxito como os anteriores. Pouco despois o contrato coa compañía acabóuselles e non foron renovados. O grupo disolveuse pouco despois, cando apareceron certas diferenzas musicais.

## Discografía 
* *Bienveniidos al gallinero* (1987).
* *No molestes a Pa' cuando está trabajando* (1988).
* *Purita Dinamita* (1989).
* *Sin rodeos* (1990).
* *Juntos y revueltos* (1992).
* *Los mejores años de nuestras vidas* (recompilación, 1993).
* *Discografía básica'' (recompilación de 3 CD's, 2002).

### Sinxelos 
* *7 Noviasas Para 7 Hermanos* (1988).
* Bourbon (1988).
* *Chicken Ranch* (1988).
* *Purita Dinamita* (1989).
* Pandilleros (1989).
* Toro mecánico (1989).
* *La Sombra De Una Cruz* (1990).
* Billy Joe (1990).
* *Un Agujero En El Bolsillo* (1990).
* *Juana Calamidad* (1991).
* *Paseando Al Caimán* (1991).
* *Vino En La Jarra* (1992).
* *¿Dónde Están Mis Pantalones?* (1992).
* *Fantástico* (1992).
* *Los Mejores Años De Nuestras Vidas* (1993).

## Ligazóns externas 
* Entrevista a Dinamita pa los Pollos.
Lommel

**Lommel** é un concello e cidade da provincia belga de Limburgo. En 2018 tiña 34.044 habitantes.

Ademais de cidade residencial Lommel tamén ten varias reservas da natureza, como De Watering, o Sáhara de Lommel, e numerosos bosques e uceiras. Lommel é a terceira cidade comercial de Limburgo*.* É unha zona de extracción de area para a industria do vidro. Algunhas canteiras de area foron transformadas en reservas da natureza e áreas recreativas, incluído o Sáhara de Lommel.

A cidade de Lommel está situada no límite entre as cuncas dos ríos Escalda, e Mosa.

## Lingua 
O dialecto de Lommel, o Lommel, forma parte dos dialectos brabánticos orientais, e non dos limburgueses occidentais, reflectindo a historia particular do lugar.

## Etimoloxía 
O nome vén de *Loemelo*. *Loem* Significa húmido, pantanoso, e *Lo* bosque.

## Eventos deportivos 
Dende 2017 celébrase na cidade o European Open, torneo do campionato mundial de snooker.

## Notas 
## Ligazóns externas 
* Sitio web oficial
* Sitio web de turismo de Lommel
O Regreso do Rei

***O Regreso do Rei*** (en ) é o terceiro e derradeiro volume da obra de J. R. R. Tolkien, *O Señor dos Aneis*, despois de *A Irmandade do Anel* e *As Dúas Torres*. A historia comeza no reino de Gondor, que axiña é atacado polo señor escuro Sauron.

A obra foi traducida ó galego por Moisés Barcia Rodríguez como parte da triloxía e publicada pola editorial Edicións Xerais no ano 2001.

## Notas
A Irmandade do Anel

***A Irmandade do Anel*** (en ) é o primeiro de tres volumes da novela épica *O Señor dos Aneis*, escrita polo autor inglés J. R. R. Tolkien. A súa continuación foron as novelas *As Dúas Torres* e *O Regreso do Rei*. A acción desenvólvese no universo ficticio da Terra Media. Foi orixinalmente publicada o 29 de xullo de 1954 no Reino Unido.

O volume consta dun prólogo, no que o autor analiza a súa escrita de *O Señor dos Aneis *, un prólogo titulado "Sobre os hobbits, e outros asuntos", e a narración principal no Libro I e Libro II.

Foi traducida ó galego por Moisés Barcia Rodríguez como parte da triloxía e publicada pola editorial Edicións Xerais no ano 2001.

## Notas
Pietramurata

**Pietramurata** é unha fracción do comune italiano de Dro, na provincia autónoma de Trento.

Está situada a unha altitude de 248 msnm.

## Deportes 
Nesta localidade celébrase anualmente o Gran Premio de Trentino, proba do Campionato Mundial de Motocrós.

## Notas
Philipp Amthor

**Philipp Amthor**, nado o 10 de novembro de 1992 en Ueckermünde, é un político alemán.

## Traxectoria 
Amthor medrou en Torgelow con súa nai, preparadora de operadores nun centro de atención telefónica, sen case ter relación con seu pai. Entre 2012 e 2017 estudou dereito na Universidade de Greifswald, e dende 2017 está a elaborar a súa tese de doutoramento, colaborando tamén como traballador independente para o bufete berlinés de White & Case LLP.

miniatura|Amthor no Bundestag en 2019
Militante dende 2008 da CDU e das súas mocidades, é membro da executiva das mocidades do partido en Mecklemburgo-Antepomerania dende 2010 e mentres realizaba os seus estudos traballou como voluntario para parlamentarios, tanto do seu lander como federais. No seo da CDU está considerado como conservador e así declarouse contra do enfoque integrado de xénero e do matrimonio entre persoas do mesmo xénero, converténdose no deputado máis novo por mandato directo da XIX lexislatura, e o segundo máis novo de todos os deputados da lexislatura. No Bundestag pertence á comisión do interior e de asuntos europeos. Amthor tamén é membro da  Europa-Union Deutschland, a sección alemá da Unión dos Federalistas Europeos. Dende 2018 forma parte da executiva federal das mocidades da CDU.

## Véxase tamén 
### Ligazóns externas 
*  Ficha no Bundestag

## Notas
Revista Veterinaria

***Revista Veterinaria*** foi un periódico que se editou en Santiago de Compostela entre 1903 e 1904.

## Historia e características 
Apareceu o 1 de xuño de 1903. Dirixida por Juan Téllez López, tiña como redactor xefe a Juan Rof Codina. Entre os seus colaboradores figuraron López Moretón e Pernasso.

## Notas 
## Véxase tamén 
### Bibliografía 
*
La Acción Católica

***La Acción Católica*** foi unha revista editada en Santiago de Compostela entre 1902 e 1903.

## Historia e características 
Apareceu o 27 de novembro de 1902. Revista quincenal científico literaria, de propaganda religiosa, con censura eclesiástica. Aparecía os días 1 e 15 de cada mes. Fundada e dirixida por Francisco Suárez Salgado. Publicaba o suplemento "El Amigo del Pueblo". Cesou a súa publicación a mediados de 1903.

## Notas 
## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia da Coruña
Xabier Castro Tourís

**Francisco Xabier Castro Tourís**, nado en Lestrobe (Dodro) en 1964, é un político galego do PSdeG.

## Traxectoria 
Empregado no aeroporto de Santiago de Compostela e, como afección, dedícase a cría e adestramento de cáns de raza rottweiler. establecendo un tripartito con ambas formacións. Nas municipais de 2023 foi a candidatura máis votada con 3 concelleiros trala escisión sufrida polo PP, polo que foi reelixido alcalde co apoio de Unidade Veciñal.

## Notas 
## Véxase tamén 
### Outros artigos 
*Eleccións municipais en Dodro
Santa Marinella

**Santa Marinella** é un comune italiano de 18 935 habitantes da Cidade metropolitana de Roma Capital no Lacio.

## Notas
Lista de xefes de Estado do Chad

Esta é unha **lista de xefes de Estado do Chad** dende que o país se independizou de Francia en 1960 ao presente.

Un total de seis persoas exerceron como xefe de estado do Chad (sen contar un xefe de estado interino). Ademais, unha persoa, Goukouni Oueddei, exerceu o cargo en dúas ocasións non consecutivas.

O actual xefe estado do Chad é Mahamat Déby, dende o falecemento do seu pai, Idriss Déby, o 20 de abril de 2021.

## Títulos 
* **1960–1962**: Xefe de Estado
* **1962–1975**: Presidente da República
* **1975**: Presidente do Consello Militar Supremo
* **1975–1978**: Xefe de Estado
* **1978–1979**: Presidente da República
* **1979**: Presidente do Consello de Estado Provisional
* **1979**: Presidente do Goberno Transitorio de Unidade Nacional
* **1979**: Presidente do Comité Administrativo Provisional
* **1979–1982**: Presidente do Goberno Transitorio de Unidade Nacional
* **1982**: Presidente do Consello de Mando das Forzas Armadas do norte
* **1982**: Presidente do Consello de Estado
* **1982–1990**: Presidente da República
* **1990**: Presidente do Movemento de Salvación Patriótica
* **1990–1991**: Presidente do Consello de Estado
* **1991–2021**: Presidente da República
***2021–presente**: Presidente do Consello Militar de Transición

## Lenda 
; *Partidos políticos*

* 
* 
* 
* 
* 

; *Outras faccións*

* 

; *Status*

* 

## Lista 
## Véxase tamén 
* Chad
**Lista de Primeiros Ministros do Chad
**Vicepresidente do Chad
**Lista de gobernadores coloniais do Chad
**Política de Chad
*Xefes de Estado e Goberno actuais

## Notas 
## Ligazóns externas 
* Presidencia do Chad 
* Chad en Estadistas  Mundiais
Elba Veleiro

**María Elba Veleiro Fernández**, nada en Vilagarcía de Arousa en 1955, é unha doutora e política galega do PSdeG-PSOE. Foi a alcadesa de Vilalba entre 2019 e 2023.

## Traxectoria 
Nas eleccións municipais de 2019 a súa candidatura polo PSdeG-PSOE foi a máis votada, con oito concelleiros. Foi a primeira vez, dende as primeiras eleccións municipais en 1979 que o PPdeG non conseguiu a alcadía deste concello. Foi elixida alcaldesa o 15 de xuño co apoio do partido Vilalba Aberta. Renovou no cargo en 2023 co apoio de VA e do BNG (que se mantivo fóra do goberno municipal), mais dimitiu en outubro dese mesmo ano para regresar á medicina.

## Notas 
## Véxase tamén 
### Outros artigos 
* Eleccións municipais en Vilalba
Pachamama (filme)

***Pachamama*** é un filme de animación francés de 2018 dirixido por Juan Antin e escrito por Christophe Poujol e Juan Antin. Usando unha mestura de debuxos en dúas dimensións e elementos xerados por computadora cunha representación de animación tradicional, o filme conta a historia de dous nenos indíxenas nunha vila nas montañas dos Andes no século XVI, no momento da invasión do Imperio Inca polos conquistadores. O filme foi ben acollido pola crítica.

## Personaxes 
* Andrea Santamaria como Tepulpaï
* India Coenen como Naïra
* Saïd Amadis como o xamán
* Marie-Christine Darah como Walumama
* Alex Harrouch como o Inca
* Vincent Ropion como o Preceptor
* Jean-Marc Pannetier como observador das sombras
* Gérard Surugue como voces adicionais

## Notas 
## Véxase tamén 
### Ligazóns externas 
*
A lenda de Sally Jones

***A lenda de Sally Jones*** (en ) é un libro infantil escrito e ilustrado por Jakob Wegelius e publicado pola editorial Bonnier Carlsen no ano 2008.

Foi traducido ó galego por Moisés Barcia Rodríguez e publicado por Sushi Books, selo editorial de Rinoceronte Editora no ano 2016.

## Notas
Roy J. Plunkett

**Roy J. Plunkett**, nado en New Carlisle (Ohio) o 26 de xuño de 1910 e finado en Corpus Christi (Texas) o 12 de maio de 1994, foi un químico estadounidense. Descubriu o politetrafluoroetileno (PTFE), é dicir, o teflón en 1938.

## Traxectoria 
### Primeiro anos e educación 
Plunkett naceu en New Carlisle, Ohio, e asistiu ao Newton High School en Pleasant Hill, Ohio.

Graduouse pola Universidade de Manchester cun B.A. en química en 1932. Recibiu o seu doutoramento en química en 1936 pola Universidade Estatal de Ohio co seu traballo *The Mechanism  of  Carbohydrate Oxidation*. ).

### Carreira 
miniatura|Cuberta termal de teflón con impactos do NASA Ultra Heavy Cosmic Ray Experiment (UHCRE)
En 1936, foi contratado como químico investigador do E.I. du Pont de Nemours and Company no seu laboratorio Jackson Laboratory de Deepwater, New Jersey.

Plunkett contou máis adiante que os cilindros de TFE que estaban a ser empregados contiñan arredor de 1&nbsp;kg cada un, co que serían cilintros de tamaño relativamente pequenos, non grandes. O tetrafluoroetileno no colector polimerizara en politetrafluoroetileno, un sólido ceroso con propiedades sorprendentes como a resistencia á corrosión, fricción superficial baixa e alta resistencia á calor. Plunket contou a historia do seu descubrimento accidental na reunión de primavera da American Chemical Society na sección de historia da química en abril de 1986 en Nova York, e foi publicada nas actas do simposio.

Foi o químico xefe involucrado na produción do tetraetilo de chumbo, aditivo da gasolina no DuPont's Chambers Works entre 1939 e 1952. Tras iso, dirixiu a produción de Freon en DuPont antes de xubilarse en 1975.

Plunkett faleceu de cancro o 12 de maio de 1994 na súa casa de Texas aos 83 anos.

## Premios 
Plunkett recibiu a medalla John Scott da cidade de Filadelfia en 1951, Os asistentes recibiron unha lata de muffin recuberta de teflón para levar á casa. A este seguírono outros premios e honras. Plunkett foi incluído no Plastics Hall of Fame en 1973 e no National Inventors Hall of Fame en 1985.

## Notas 
## Véxase tamén 
### Ligazóns externas 
* 
*
Thomas Kjær Olsen

**Thomas Kjer Olsen**, nado en Sønderborg o 24 de abril de 1997, é un piloto de motocrós danés.

## Traxectoria 
En 2014, Kjer Olsen quedou en sexto lugar no Campionato Europeo de MX250, correndo cunha Honda. En 2015 volveu ser sexto, esta vez con KTM. Gañou o título en 2016 con Husqvarna.

No 2017 participou no Campionato do Mundo de Motocross na categoría MX2 cunha Husqvarna do equipo de Jacky Martens. Conseguiu a vitoria no Gran Premio de Letonia. No resto de Grandes Premios non alcanzou o podio, pero rematou a tempada en terceiro lugar. Tamén gañou un GP en 2018, como en 2017 o GP de Letonia en Kegums, e terminou terceiro na clasificación final.

Kjær Olsen tamén formou parte do equipo danés no Motocrós de Nacións varias veces, ás veces xunto ao seu irmán máis vello Stefan.

No Mundial de 2019, gañou o Gran Premio do Reino Unido, quedou segundo tras Jorge Prado na Arxentina, Países Baixos, Portugal e Rusia e terceiro en Letonia.

## Campionato Mundial de Motocross 
: 2017: 3º en categoría MX2 
: 2018: 3º en categoría MX2 
: 2019: participante en categoría MX2

## Notas
Club de Rugby Santander

O **Club de Rugby Santander** foi un equipo español de rugby da cidade de Santander, fundado no ano 2007. En 2021 o club foi liquidado.
As *focas* disputaban os seus encontros no estadio de atletismo de La Albericia, de propiedade municipal.

En 2019 o club acadou o ascenso á máxima categoría do rugby español, denominándose **Bathco Rugby** por razóns de patrocinio. A tempada do seu debut na División de Honra foi a 2019-2020, que se tivo que deter trala xornada 17 por mor da pandemia do COVID. Unha vez que a Federación Española de Rugby decretou que a tempada quedaba suspendida, anunciou a decisión de que o CR Santander non disputaría a eliminatoria de promoción que lle correspondía polo undécimo posto que ocupaba na clasificación, de xeito que acadou a permanencia. Non obstante, en outubro de 2020 o club comunicou que renunciaba a participar na tempada 2020-2021 da División de Honra por non poder facer fronte ós custos económicos. Por ser unha renuncia fora de plazo, o club foi sancionado pola Federación Española co descenso a categoría rexional e unha multa superior a 12.000 euros.

Finalmente o club foi liquidado, e en 2021 os seus membros fundaron un novo club, o **Sotileza Rugby Club**.

## Notas
## Véxase tamén
### Ligazóns externas
* Páxina web oficial da Federación Española de Rugby 
* Páxina web oficial do Club de Rugby Santander  
### Outros artigos
Un Certain Regard

**Un Certain Regard** é unha sección da selección oficial do Festival Internacional de Cinema de Cannes. Realízase na sala Debussy, paralela á competición para a Palma de Ouro. Esta sección foi presentada en 1978 por Gilles Jacob.

O nome literalmente significa "unha certa ollada" mais é entendido polos falantes franceses como "dende outro punto de vista". Esta sección está dedicada a filmes atípicos con varios tipos de visións e estilos, os cales contan as súas historias de xeitos non tradicionais.

## Gañadores do  
En 1998, o *Prix Un Certain Regard* foi introducido na sección para recoñecer o novo talento e alentar a innovación e as obras atrevidas, presentando o filme gañador cunha axuda para a súa distribución en Francia.

Dende o ano 2005, o premio consta de 30&nbsp;000€ financiados pola Fudanción Groupama GAN.

## Outros premios *Un Certain Regard* 
## Notas
Cidade da Xustiza de Vigo

A **Cidade da Xustiza de Vigo** é un complexo administrativo xudicial da cidade de Vigo, no edificio que antigamente ocupou o Hospital Xeral.

A remodelación do edificio, deseñada polo arquitecto galego Alfonso Penela, conta cunha superficie construída de 38 418 m² e unha gran praza pública, que leva o nome de Miguel Ángel Blanco e na que se localiza o acceso principal. No alto do edificio construirase un biolo acristalado con forma de pirámide, de acceso privado.

## Notas 
## Véxase tamén 
### Outros artigos 
* Hospital Xeral de Vigo
Rútilo

O **rútilo** (do latín *rutilus*, que significa vermello) é un mineral da clase dos óxidos cuxa fórmula química é **TiO2** (contén o 60% de titanio e o 40% de osíxeno).

## Aspecto 
O rútilo preséntase en forma de cristais prismáticos case sempre extremadamente finos (en forma de agullas) e moitas das veces creando entre eles estruturas en forma de mallas. A súa cor pode ser parda, amarela, vermella ou negra.

## Lugares onde se atopa 
Atopámolo en rochas sedimentarias e metamórficas, en pegmatitas e rochas alpinas. Asóciase frecuentemente co cuarzo e coa hematita.

Os principais produtores deste mineral son Rusia, a India e algúns países de Suramérica. A Antártida contén tamén xacementos de rútilo.

Merecen mención especial os rútilos de Carballo (A Coruña) e Lalín (Pontevedra).

## Usos do rútilo 
O rútilo utilízase para a extracción de titanio, usado para a fabricación de revestimentos de varas de soldadura e como metal especial na industria aeronáutica.

## Propiedades 
### Propiedades físicas 
O seu punto de fusión é de 2378,2 K. O seu sistema cristalino é o tetragonal pero lixeiramente distorsionado.

### Propiedades químicas 
O rútilo presenta gran resistencia ó ataque de axentes químicos. Só o ácido fluorhídrico e o ácido sulfúrico concentrado logran atacar este mineral.

## Outros óxidos 
A casiterita e a magnetita son outros óxidos importantes.
## Notas
Ciencia y Arte

***Ciencia y Arte*** foi unha revista que se editou en Santiago de Compostela en 1902.

## Historia e características 
Apareceu en novembro de 1902. Dirixida por Juan Téllez López. O seu director foi denunciado e procesado por inxurias e calumnias a Francisco Suárez Salgado en xaneiro de 1903. Foi xulgado na Audiencia da Coruña o 3 de setembro de 1903, sendo defendido por Santiago Casares Quiroga.

## Notas 
## Véxase tamén 
### Outros artigos 
* Lista de publicacións impresas da provincia da Coruña
Jago Geerts

**Jago Geerts**, nado en Balen o 21 de abril de 2000, é un piloto belga de motocrós .

## Carreira 
En 2015, Geerts comezou a competir no Campionato Europeo de 125cc, con KTM. Despois de perderse o comezo da tempada por lesión, fíxose cun segundo posto en Bélxica e conseguiu vitoria nos Países Baixos. Quedou 11º na clasificación final. En 2016, proclamouse campión europeo de 125cc con máis de cen puntos de vantaxe sobre o segundo, o francés Stephen Rubini. Dos oito Grandes Premios gañou tres, quedou tres veces segundo e dúas veces terceiro.

En 2017 Geerts participou no Campionato Europeo MX2. Subiu dúas veces ao podio e finalizou sétimo no campionato. Nese ano tamén tivo algunha participación no Campionato Mundial de Motocrós, no que acabou con 49 puntos na clasificación final.

En 2018, xa correu a tempo completo no Campionato Mundial MX2 con Yamaha, baixo a dirección de Marnicq Bervoets. Conseguiu subir ao podio no Gran Premio de Letonia, por detrás de Thomas Kjær Olsen e finalizou a tempada en 10ª posición. todos eles por detrás de Jorge Prado. Rematou o campionato como terceiro clasificado.

## Notas
Anne Elder

**Anne Josephine Chloe Elder**, nada en Auckland o 4 de xaneiro de 1918 e finada en Melbourne o 23 de outubro de 1976, foi unha bailarina de ballet  e poeta australiana.

## Traxectoria
Inspirada por Anna Pavlova, comezou as clases de ballet con Laurel Martyn na década de 1930. Bailou co Ballet Russe de Monte Carlo de Wassily de Basil, a Australian Ballet Company, e a Borovansky Ballet Company, da que foi solista entre 1940 e 1944.

Elder estaba preocupada pola súa saúde, e orientou a súa carreira á pintura, a poesía, a xardinaría e a decoración doméstica. A mediados da década de 1960, animada por Bruce Dawe e Philip Martin, comezou a publicar poesía en publicacións periódicas, como *Australian*, *Meanjin*, *Quadrant*, *Overland* e *Southern Review*. En 1972 publicou o seu primeiro poemario, *For the Record*. O seu segundo poemario, *Crazy Woman*, foi publicado en 1976 de forma póstuma, e foi eloxiado nos premios do National Book Council de 1977.

Tras a morte de Anne Elder, o seu marido John Elder estableceu o premio Anne Elder Trust Fund para a poesía, presentado anualmente ao mellor primeiro poemario publicado en Australia. O premio foi administrado durante corenta anos pola rama do estado de Victoria da Fellowship of Australian Writers, e na actualidade é concedido por Australian Poetry.

En 1988 Monash University publicou Un volume conmemorativo da súa poesía, *Small Clay Birds*. En 2018 Julia Hamer publicou ''The Heart's Ground*, unha biografía de Anne Elder que apareceu xunto cunha nova colección de poemas de Anne, *The Bright and the Cold*, compilada pola súa filla Catherine Elder. Os dous volumes foron publicados por Lauranton Books.
## Obra
**For the Record* (1972)
**Crazy Woman* (1976)
**Small Clay Birds* (1988)

## Notas
## Véxase tamén
### Bibliografía
* (2018): *The Heart's Ground''. Lauranton Books.
Marta Harnecker

**Marta Harnecker**, nada en Chile en 1937 e finada en Vancouver o 15 de xuño de 2019, foi unha pensadora marxista chilena.

## Traxectoria 
Foi unha pensadora marxista da corrente de Louis Althusser de quen foi discípula.

## Notas
Mónica Fernández Bugallo

**Mónica Fernández Bugallo**, nada en Ferrol en 1975, é unha enxeñeira galega.

## Traxectoria 
Doutorouse na Universidade da Coruña en 2001. É profesora de comunicación dixital e procesamento do sinal do Departamento de Enxeñaría Eléctrica e Informática da Universidade de Stony Brook, en Nova York e directora do programa *Mulleres na Ciencia e a Enxeñaría*.

## Premios e recoñecementos 
En 2019 recibe o Premio Ada Byron do CPEIG.

## Notas